**Potez 25** (også skrevet som **Potez XXV**) var et fransk fly konstruert på 1920-tallet. Flyet hadde to seter og én motor, og var en dobbeltdekker. Det var et flerbruksfly, som fungerte både som jagerfly og som bombefly. Det var konstruert som et førstelinjefly, og i tillegg til å bli brukt som jagerfly ble det også benyttet til eskorteoppdrag, taktisk bombing og rekognoseringsoppdrag. Sent på 1920- og tidlig 1930-tallet var Potez 25 standard flerbruks-fly i over 20 flyvåpen, herunder i Frankrike, Polen og USA. Flyet var også meget brukt av private operatører, særlig som postfly.

Flymodellen ble videreutviklet til 25M-modellen, en parasollvinget enkeltdekker som aldri ble bygget.

Konstruksjon og utvikling
-------------------------

I 1923 begynte Avions Henry Potez' flyfabrikker produksjon av det vellykkede Potez 15 rekognoseringsfly, som var en dobbeltdekker. På grunnlag av erfaringene fra byggingen av Potez 15 begynte Henry Potez å arbeide med et nytt, tyngre og raskere flerbruksfly, benevnt som **Potez XXV** eller **Potez 25**. Prototypen av Potez 25 ble bygget allerede i 1924. Den skilte seg fra Potez 15 i det vesentlige ved at den hadde en større og kraftigere motor, og en ny type vinger. I stedet for et klassisk biplan fikk den nye modellen to sett med vinger. Den var således en dobbeltdekker der nedre vingepar var vesentlig mindre enn øvre. Den nye modellen ble bygget i to militære varianter: Potez 25A2, som var et rekogniseringsfly, og Potez 25B2, som var et bombe-/rekognoseringsfly.

I mai 1925 ble prototypen testet ved *Service Technique d'Aeronautiqe Institute*, som konkluderte med at prototypen hadde en lovende konstruksjon, spesielt ettersom det nye flyet var lett å manøvrere og var både hurtig og solid. Etter denne testen ble prototypen satt i serieproduksjon. For å reklamere for det nye flyet i utlandet, i et etterkrigsmarked som var fullt av billige, demobiliserte fly, lot Henry Potez modell Potez 25 delta i et stort antall flykonkurranser. Blant Potez 25s best kjente prestasjoner var et europeisk rally på 7 400 km og et middelhavsrally på 6 500 km. Begge ble vunnet av piloter som fløy Potez. På 1920-tallet ble Potez 25 også brukt i et Paris-Tehran rally som fikk stor mediedekning. Flystrekningen i dette rallyet var på 13 080 km. I juni 1930 havarerte Henri Guillaumet med sin Potez 25 i Andesfjellene under en postflyvning. Han overlevde etter vandring gjennom fjellene, og ble funnet etter en ukes leting.

Slike prestasjoner bidro til flyets popularitet og gjorde det til et tidens mest vellykkede franske fly. Potez 25 ble innkjøpt av en rekke land til bruk i deres flyvåpen:

* Frankrike
* Sveits
* Belgia
* Brasil,
* Kroatia
* Estland
* Etiopia
* Finland
* Hellas
* Spania
* Japan
* Jugoslavia
* Paraguay
* Polen
* Portugal
* Romania
* Tyrkia
* Sovjetunionen.

Etter at Sovjetunionen hadde anskaffet to Potez 25-fly for testing, besluttet de sovjetiske myndighetene at de ikke ville kjøpe inn flere fly av denne modellen. De mente at deres eget Polikarpov R-5 kunne måle seg med Potez 25. Alt i alt ble om lag 2 500 Potez 25-fly bygget i Frankrike.

Allerede i 1925 kjøpte Polen en lisens for Potez 25 og begynte å bygge flyet selv ved flyfabrikkene Podlaska Wytwórnia Samolotów (PWS) (som bygget 150 fly av denne typen) og Plage i Laśkiewicz (som også bygget 150 Potez 25-fly). I 1928 ble det første polsk-bygde Potez 25 testet av instituttet for teknisk testing av fly, som lå i Warszawa. Konstruksjonen var noe modifisert, for bedre å passe det polske flyvåpens behov. Blant de viktigste endringene som var gjort var at flyvingene var blitt utstyrt med såkalte slats. Polen sluttet å bygge Potez 25 i 1932. Alt i alt ble det bygget 300 fly av denne typen i Polen, i flere versjoner for lang- og kortdistanse-rekognisering og taktisk dagbombing. Ettersom den opprinnelige Lorraine-Dietrich 12Eb-motoren ikke var tilgjengelig i Polen, ble 47 av de polsk-bygde flyene utstyrt med en kraftigere Bristol Jupiter stjernemotor i 1936.

I Romania ble Potez 25 bygget av Industria Aeronautică Română. Flere andre land bygget Potez 25 på lisens.

Operatører
----------

### Sivile operatører

Frankrike Frankrike
* Aéropostale
* Caudron Flying School
* Compagnie Francaise d'Aviation
* Hanriot Airline og Hanriot Flying School

### Militære operatører

Afghanistans flagg Afghanistan
* Afghan Air Force

BelgiaBelgia Belgia
* Belgian Air Force

BrasilBrasil Brasil
* Brazilian Air Forcei

Kinas flagg Kina
* Chinese Nationalist Air Force

Kroatias flagg Kroatia
* *Zrakoplovstvo Nezavisne Države Hrvatske* Beslagla 42 fra det kongelige jugoslaviske flyvåpenet.

Jugoslavias flaggJugoslavia
Royal Yugoslav Air Force.

Etiopias flagg Etiopia
* Ethiopian Air Force kjøpte 3 fly

EstlandEstland Estland
* Estonian Air Force hadde tre fly av typen Potez 25 Jupiter frem til 1940.

Finlands flagg Finland
* Finnish Air Force kjøpte et Potez 25 A2 i 1927, for å drive testflygninger. Flyet ble fløyet i mer enn 700 timer, men ingen avtale ble gjort. Det var i bruk til 1936.

Potez 25 A.2, Frankrikes flyvåpen
Frankrike Frankrike
* French Air Force
* Free French Air Force

Hellas’ flagg Hellas
* Charles Nungesser Hellenic Air Force

Guatemalas flagg Guatemala
* Guatemalan Air Force

Japans flaggJapan
* Imperial Japanese Army Air Service
* Imperial Japanese Navy Air Service - innkjøpt som *Potez CXP*.

Paraguays flaggParaguay
* Paraguayan Air Force hadde totalt 14 fly på vingene, hvorav seks Potez 25 A.2 og åtte Potez 25 TOE, under Chaco-krigen mot Bolivia.

Potez 25, Polens flyvåpen
Polens flaggPolen
* Polish Air Force hadde 16 fly innkjøpt fra Frankrike, og ytterligere 300 fly bygget på lisens i Polen.

Portugals flaggPortugal
* Portuguese Air Force

Romanias flaggRomania
* Royal Romanian Air Force

Potez 25, Spanish Republican Air Force
Spanias flaggSpania
* Spanish Republican Air Force

Sveits’ flagg Sveits
* Swiss Air Force

Sovjetunionens flaggRussland
* Soviet Air Force - to fly innkjøpt for testing

Tyrkias flagg Tyrkia
* Turkish Air Force

USAs flagg USA
* United States Army Air Corps

Uruguays flagg Uruguai
* Uruguayan Air Force

Jugoslavias flagg Jugoslavia
* Yugoslav Royal Air Force opererte 200 fly bygget i Jugoslavia

Spesifikasjoner (Potez 25)
--------------------------

Potez 25
* Besetning 2
* Lengde 9,2 m
* Vingespenn 14.14 m
* Høyde 3,59 m
* Vingeareal 51, 4 m²
* Vekt, tom 1 490 kg
* Vekt, lastet 2 558 kg
* Motor (prop). Lorraine-Dietrich 12Eb rekkemotor
* Toppfart 214 km/t
* Rekkevidde 600 km
* Maks høyde 5 500 m
* Klatrefart 3,5 m/s

Bevæpning
* 1 × 7,7 mm fastmontert i front
* 2 × 7,7 mm i bakre cockpit
* 200 kg bomber

Litteratur
----------

* Heinonen, Timo Heinonen: *Thulinista Hornetiin, Keski-Suomen ilmailumuseon julkaisuja 3*, 1992. ISBN 951-95688-2-4.
* *Le Potez 25*. Boulogne sur Mer: Avions/Jets [Lela Presse], 1996. ISBN 2950948502

Eksterne lenker
---------------

* Photos and drawings at Ugolok Neba (in Russian)
* Fargelagte fotografier av det greske Potez Po 25